






ANEXA 1  la proiectul de hotarare 
DESCRIEREA INVESTIȚIEI

Creșterea numărului de cetățeni care preferă deplasarea prin municipiu cu transportul alternativ, a sporit necesitatea de a crea o infrastructură bine dezvoltată, confortabilă, și în cel mai scurt timp.

Infrastructura de biciclete reprezintă o necesitate care aduce beneficii participanților la trafic: creșterea siguranței participanților la trafic, încurajarea mersului cu bicicleta și contribuția la scăderea gradului de poluare. Este modul prin care autoritățile pot arăta că se gândesc la cetățeni, indiferent că aceștia sunt pietoni, automobiliști sau bicicliști.

Prin reducerea utilizării automobilului pentru minim 1 zi, este posibil de economisit aproape 10.000 litri de combustibil. Aceasta înseamnă reducerea emisiilor cu aproape 1.517 de tone de substanțe nocive pe zi în aerul municipiului. Reducerea numărului de mașini datorită apariției bicicletei ca mijloc alternativ de transport va reduce, așa cum era de așteptat, zgomotul generat de trafic pe străzile satelor apartinatoare municipiului Marghita.
Finantarea investitiei se face din fonduri atrase – Programul de realizare a pistelor pentru biciclete. Finanţarea Programului se realizează din veniturile rezultate din vânzarea certificatelor de emisii de gaze cu efect de seră (GES) încasate la Fondul pentru mediu în limita creditelor de angajament şi bugetare prevăzute cu această destinaţie prin bugetul anual al Fondului pentru mediu, aprobat conform legii.
Pentru a preveni o creștere explozivă a utilizării mașinilor personale, care va duce la pierderi semnificative de timp în ambuteiaje, la o poluare și mai mare a mediului și la o creștere a numărului de accidente rutiere, precum și pentru a sprijini economia rurala si urbană și sistemul de sănătate, multe localitati din întreaga lume își schimbă rapid sistemele de transport pentru a ține cont de noua realitate.
Proiectul „Asigurarea infrastructurii pentru transportul verde – infrastructurii pentru biciclete în Municipiul Marghita, județul Bihor“ isi propune reducerea emisiilor de CO 2 prin constructia unui traseu de infrastructura pentru trafic velo cu o lungime cumulata de aproximativ 11,778  km. Ruta aleasa va permite biciclistilor sa se deplaseze in Municipiul Marghita (Tronson 1 – Mun. Marghita, intersecția str. Iosif Vulcan cu str. Iriny Janos - UAT Marghita, sat Ghenetea, limita intravilan (cimitir) si are lungimea de L=5.52 km; Tronson 2 – UAT Marghita, sat Ghenetea, limita intravilan (cimitir) - Mun. Marghita, Dealul Viilor (obiectiv de cult) si are lungimea de L=4.35 km; Tronson 3 – Mun. Marghita, Dealul Viilor (obiectiv de cult) - intersecția cu DE 931 (Calea Crucii) si are lungimea de 1.908 km, in conditii de siguranta rutiera, totodata asigurandu-le acestora o expunere scazuta la factorii poluanti (noxe, fonici), astfel incat o parte din cei care folosesc mijloace de transport motorizate vor alege sa se deplaseze cu bicicleta, ceea ce va duce la o scadere considerabila a emisiilor de CO 2 .
INDICATORI TEHNICI
· Lungimea totală a traseului amenajat: 11778.00m;

· Lățimea pistei (dublu sens de circulatie): 2x1.50m;

· Latime acostamente: 2x0.5m ;

· Panta transversala:   2.00%.    

INDICATORI ECONOMICI
Valoarea totală a proiectului este de 12,822,938.16 lei la care se adaugă tva în cuantum de 2,422,222.39  lei, rezultând un total de 15,245,160.55 lei cu tva inclus.

